
26-TA-2447: Rīkojuma (grozījumu) projekts (Vispārīgais)
Grozījumi Ministru kabineta 2023. gada 27. jūnija rīkojumā Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (31.07.2026.)

	Izsludināšana: 02.10.2026. 16:00

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 07.10.2026.)
Lūdzam papildināt anotāciju ar informāciju, vai, ņemot vērā ar rīkojuma projektu plānotos grozījumus, tiks veikti grozījumi arī vienošanās par investīciju projekta īstenošanu.
Piedāvātā redakcija
-
	Ņemts vērā
Anotācija papildināta.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 07.10.2026.)
Lūdzam veikt šādus precizējumus anotācijas 3.sadaļā:
- precizēt 2026.gada ailē “izmaiņas kārtējā gadā, salīdzinot ar valsts budžetu kārtējam gadam” 5.1. apakšpunktu atbilstoši 5.punkta vērtībai, proti, svītrot “-“ zīmi;
- salāgot informāciju 1.1. un 2.1. apakšpunktos ar 6.punkta tabulā norādīto informāciju 2026.gadam;
- pārskatīt 6.punkta tabulā norādīto valsts budžeta līdzfinansējuma apmēru, jo tā kopsumma ir par 1 euro mazāka nekā rīkojuma projekta 2.punktā norādītais valsts budžeta finansējums pievienotās vērtības nodokļa izmaksu segšanai 1 001 703 euro apmērā, attiecīgi arī precizējot 2.1. un 5.1. apakšpunktus.
 
Piedāvātā redakcija
-
	Ņemts vērā
Anotācija un 1.pielikums precizēti.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	3.
	Rīkojuma konsolidētā versija
2. Apstiprināt kopējās projekta izmaksas ne vairāk kā 6 731 866 euro apmērā, tai skaitā Eiropas Savienības Atveseļošanas un noturības mehānisma finansējumu 5 730 163 euro apmērā un valsts budžeta finansējumu pievienotās vērtības nodokļa izmaksu segšanai ne vairāk kā 1 001 703 euro apmērā.
	Priekšlikums (FM - 07.10.2026.)
Vēršam uzmanību, ka rīkojuma projektā paredzētais Atveseļošanas un noturības mehānisma finansējuma apmērs - 5 730 163 euro - neatbilst noteikumu projektā "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" (26-TA-1579) attiecīgajam projektam paredzētajam, t.i., 5 730 164 euro.
Izrietoši lūdzam precizēt rīkojuma projektu, tā pielikumu un anotāciju.

Papildus aicinām precizēt anotācijas 1.1. sadaļas apakšsadaļā "Apraksts" ietverto informāciju, ņemot vērā, ka Ministru kabineta 2026. gada 29. septembra sēdē jau ir apstiprināts noteikumu projekts "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" (26-TA-1579) (prot. Nr. 55 45. §), kas stājas spēkā 2026. gada 7. oktobrī.
Piedāvātā redakcija
-
	Ņemts vērā
Rīkojuma projekts precizēts.
	Rīkojuma konsolidētā versija
2. Apstiprināt kopējās projekta izmaksas ne vairāk kā 6 731 866 euro apmērā, tai skaitā Eiropas Savienības Atveseļošanas un noturības mehānisma finansējumu 5 730 164 euro apmērā un valsts budžeta finansējumu pievienotās vērtības nodokļa izmaksu segšanai ne vairāk kā 1 001 702 euro apmērā.

	4.
	Rīkojuma konsolidētā versija
 2.1.3.1.i. investīcijas projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pase
	Priekšlikums (FM - 07.10.2026.)
Ņemot vērā, ka Ministru kabinets 2026. gada 16. jūnijā pieņēmis noteikumus Nr. 335 "Iekšlietu digitālā centra nolikums", kas citstarp paredz Iekšlietu ministrijas Informācijas centra nosaukuma maiņu uz "Iekšlietu digitālais centrs", aicinām atbilstoši precizēt Ministru kabineta 2023. gada 27. jūnija rīkojuma Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu" (turpmāk - rīkojums Nr. 400) 1. pielikumu (projekta pasi), attiecīgi papildinot arī rīkojuma projekta anotāciju. 

Papildus, ņemot vērā, ka atbilstoši rīkojuma Nr. 400 1. pielikuma (projekta pases) 1.1. punktam finansējuma saņēmējs ir Valsts digitālās attīstības aģentūra (VDAA) (agrākais nosaukums - Valsts reģionālās attīstības aģentūra (VRAA)), aicinām atbilstoši precizēt arī rīkojuma Nr. 400 2. pielikumu.
Piedāvātā redakcija
-
	Ņemts vērā
Rīkojuma projekta 1.pielikums precizēts. Rīkojuma izmaiņu būtība neskar rīkojuma 2.pielikumu.
	Rīkojuma konsolidētā versija
 2.1.3.1.i. investīcijas projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pase



